San Frantzisko (Kalifornia)

**San Frantzisko** () Ameriketako Estatu Batuetako mendebaldeko hiri eta konderria da, Kalifornia estatuko erdi-mendebaldean, San Frantziskoko badia eta Ozeano Barearen arteko penintsula batean dagoena. Kaliforniako laugarren hiririk jendetsuena da, Los Angeles, San Diego eta San Joseren atzean; 2013an, hiriak 837.442 biztanle zituen, baina metropoli eremuak 4,5 milioi biztanle ditu eta San Jose-San Frantzisko-Oakland eremuak, 8,5 milioi inguru.

Ehunka film eta telesail grabatu dira San Frantziskoko kaleetan, eta munduko zubirik ospetsuenetako bat dago bertan, *Golden Gate* gorrixka. San Frantziskoko auzo famatuenek ezaugarri eta pertsonalitate bereziak dituzte eta haietan kultura aniztasuna arnasten da. Haight Ashbury auzoan hippie mugimendua sortu zen; Chinatown auzoan, Asiatik kanpoko komunitate txinatarrik handiena eta Estatu Batuetako zaharrena biltzen da; Castro auzoa, berriz, historiako lehen gay auzoa da eta bertan sortu zuten ostadarraren bandera ezaguna.

Jatorri mexikarreko *Lowriderra* kultura mugimendu adierazgarria hemen sortu zen. Auto zaharrak aldatu eta moldatu egiten dituzte..
* 1542an Juan Rodríguez Cabrillok San Frantziskoko itsasaldetik gertu nabigatu zuen. 1579an, Francis Drake Drake badian lehorreratu eta lurraldeaz jabetu zen Ingalaterrako erreginaren izenean. Bertan sei astez izan zen arren, ez zuen ikusi San Frantzisko badiako sarrera, laino handia zegoelako, ziur asko. Izan ere, Golden Gate ezezaguna izan zen europarrentzat, 1769ko azaroaren 2an Gaspar de Portolà buru zuen espedizioko esploratzaile batzuek aurkitu zuten arte.
* 1776ko martxoaren 27an, Juan Bautista Anzak  Sonoratik lehorrez iritsi eta San Frantziskoko presidioa eraikitzeko leku egokia hautatu zuen.
* XIX. mendearen hasieran, Bostongo itsasontziak Kaliforniako itsasaldeko espainiar herri eta misioak bisitatzen hasi ziren. Kastore eta igaraba larruak, bilgorra eta bertatiar zein kolonoek erabiltzen zituzten gaiak trukatzen aritzen ziren. 1820ko hamarkadan estatubatuar lakio-jartzaileak ekialdetik iristen hasi ziren.
* 1821ean Kalifornia Espainiatik independizatu eta Mexikoren menpe geratu zen. Handik aurrera misioen gainbehera hasi zen eta haien lurrak pribatizatu ziren. 1835ean William Richardsonek Yerba Buenako lehenbiziko etxebizitza partikularra eraiki zuen, Dolores Misiotik gertu. 1873an University of California San Francisco (UCSF) hiriko unibertsitate nagusia sortu zuten.
* 1900. urtean, Estatu Batuetako hamargarren hiri jendetsuena zen, baina 1906ko apirilaren 18an, 7,9 graduko magnitudeko lurrikara batek eta ondorengo suteek guztiz suntsitu zuten. 3.000 pertsona inguru hil ziren horren ondorioz. Berriro eraiki ondoren eta 1914an Panamako ubidea zabaldutakoan, ekonomia oparotasun handia izan zuen.
* 1934ko abuztuan, Alcatrazeko uhartea erabiltzen presondegi moduan hasi ziren.
* 1937ko maiatzaren 27an, Golden Gate zubia inauguratu zuten.
* 1951ko irailaren 8an, San Frantziskoko hitzarmena sinatu zuten 49 herrialdek, Japoniarekin bakea egiteko.
* 1963ko martxoaren 21ean, Alcatraz espetxea betiko itxi zuten.
* 1967ko udan, The Summer of Love jaialdi hippya egin zuten hirian.
* 1975ean, homosexual ugari The Castro izeneko auzora bizitzera aldatzen hasi ziren.
* 1989ko urriaren 17an *Loma Prieta* izeneko lurrikarak hiria kaltetu zuen.

## Klima 
San Frantziskok uda freskoko klima mediterraneoa du, *Csb* Köppen klima sailkapenaren arabera.

## Ekonomia 
[thumb|1000px|erdian|San Frantziskoko negozio eta finantza auzoa, [Alcatrazeko kartzela|Alcatrazetik ikusita.]]
Merkataritza eta finantza gune guztiz garrantzitsua, eta Estatu Batuetako zortzigarren portua da, badia oso ondo babestuta baitago. Garia, garagarra, kotoia, petrolioa eta tresneria mekanikoak eta elektrikoak esportatzen dira portutik eta zeta, kafea, tea, kakaoa eta azukre kanabera inportatzen, Ekialde Urrunetik eta Hego Amerikatik batez ere.

Industriak ere (petrolio findegiak, kimika industria, tresneria elektrikoa eta mekanikoa, ontziolak, ehungintza, janari industria) eragin handia du hiriko ekonomian.

## Ondasun nagusiak 
## Argazkiak 

Fitxategi:San francisco at night bay bridge.jpg|San Frantzisko gauez
Fitxategi:SanFranciscoFraCoitTower.JPG
Fitxategi:Golden Gate Bridge, San Francisco, California LCCN2013633353.tif|Golden Gate zubia
Fitxategi:San Francisco Hills (16875509737).jpg|Goiko auzoak
Fitxategi:San Francisco - Chinatown 1965.jpg|Chinatown
Fitxategi:San Francisco Japanese Garden.jpg|Jardin japoniarra

## Sanfrantziskotar ospetsuak 
* Emma Wolf (1865-1932), idazlea.
* Jack London (1876-1916), idazlea.
* Isadora Duncan (1878-1927), dantzaria.
* Frances Marion (1888-1973), zinemako gidoigilea.
* Clint Eastwood (1930-), aktorea eta zuzendaria.
* Steve Jobs (1955-2011), enpresaburu eta informatikaria.

## Herri eta hiri senidetuak 
San Frantzisko ondorengo herri eta hiriekin senidetuta dago:

## Erreferentziak 
## Bibliografia 
* Asbury, Hubert (1989). The Barbary Coast: An Informal History of the San Francisco Underworld. Dorset Press. . OCLC 22719465.
* Bronson, William (2006). The Earth Shook, the Sky Burned. Chronicle Books. . OCLC 65223734.
* Cassady, Stephen (1987). Spanning the Gate. Square Books. . OCLC 15229396.
* Dillon, Richard H. (1998). High Steel: Building the Bridges Across San Francisco Bay. Celestial Arts (Reissue edition). . OCLC 22719465.
* Eldredge, Zoeth Skinner (1912). The Beginnings of San Francisco: from the Expedition of Anza, 1774, to the City Charter of April 15, 1850. New York: John C. Rankin Company.
* Ferlinghetti, Lawrence (1980). Literary San Francisco: A pictorial history from its beginnings to the present day. Harper & Row. . OCLC 6683688.
* Hartman, Chester (2002). City for Sale: The Transformation of San Francisco. University of California Press. . OCLC 48579085.
* Heller, Nathan. Bay Watched – How San Francisco's New Entrepreneurial Culture is Changing the Country (article) (October 2013). The New Yorker
* Holliday, J. S. (1999). Rush for Riches: Gold Fever and the Making of California. University of California Press. . OCLC 37545551.
* Lotchin, Roger W. (1997). San Francisco, 1846–1856: From Hamlet to City. University of Illinois Press. . OCLC 35650934.
* Margolin, Malcolm (1981). The Ohlone Way: Indian Life in the San Francisco-Monterey Bay Area. Heydey Books. . OCLC 4628382.
* Maupin, Armistead (1978). Tales of the City. Harper Collins. . OCLC 29847673.
* Solnit, Rebecca. Infinite City: A San Francisco Atlas (University of California Press, 2010). 144 pp. ; online review
* Thomas, Gordon & Witts, Max Morgan (1971). The San Francisco Earthquake. Stein and Day. . OCLC 154735.
* Winfield, P.H., The Charter of San Francisco (The fortnightly review Vol. 157–58:2 (1945), p. 69–75)
* San Francisco (article) (1870) The Overland Monthly, January 1870 Vol. 4, No. 1, pp. 9–23. San Francisco: A. Roman & Co., Publishers

## Kanpo estekak 
* San Frantziskoko Udalaren webgunea 
* San Frantzisko hiriko euskal elkarte eta etxeak